ISASI BALANZATEGI (EH Bildu, 2014-11-20):
Presidente andrea.
Oyarzabal jauna, berorrek ez dakiena baleki. Behin uste dut esan niola berorri berreskuratu beharko zukeela Gasteizko alkatearen 1876. urtean "Los euskaros" argitaratu zuena eta zen foruzalea, liberala hain zuzen, eta berak egin zuen Euskal Herriko aurreneko zentzua.
Zoritxarrez, zuen leinukoak ondoren faxismo garaian, Nafarra garaian batik bat, akabatu zenituzten. Fusilatu eta erbesteratu asko faxismo garaian, bai. Faxismo garaian hori gertatu izan zen eta ondoren euskarak jasandako errepresioa eta hori.
...garaia hori gertatu izan zen eta, ondoren, euskerak jasandako errepresioa eta hori.
Baina kontua da, nik uste galtzen ari zaretela eta amorrazio hori eta esatea, esaten duzun moduan, desbideratu egiten direla diruak ez dakit zer euskaltegian. Ez, ez. Horiek dira diruak desbideratzen dutenak beste batzuk izaten dira eta zure alderdi barruan begiratuko bazenu, horretan espezialistak izaten dira, holako desbidazioetan.
Guk sinatu egin dugu jeltzale eta sozialistekin akordioa adostasun bidea jorratu nahi dugulako, eta egia da kritikatu egiten dugula agenda estrategikoa guretzat ez nahikoa izaten.
Gogoeta egin beharko zenukete gutxiengoa zareten horiek, Legebiltzar honetan eta planteatu guk euskera ez dugu erabiltzen. Guk euskeraren aldeko politika mundu osoan eta Europa mailan bereziki, euskeraren berreskurapen prozesua eredugarria izan da.
Inbertitu den diru horrekin ez da esplikatzen egin den lana. Askoz ere gehiago jartzen da baliabide ekonomikoetan eta lanetan, askoz ere gehiago jartzen du euskaltzalea eta euskararen alde egiten duten pertsona guzti horiek eta elkarte guzti horiek administrazio desberdinek jartzen duten baliabide guztiak baino.
Hori nahi baldin baduzue, Maneiro jauna, begira ezazu kontseiluaren aspaldian egin zuen azterketa zenbat dirua mugitzen zen eta, bestela, begiratu euskararen aldeko jardunaldietan, Kilometroak direla, Herri Urrats dela, zenbat jende oraindik ere gure poltsikoetatik jarri egiten dugu dirua euskeraren sustapenerako eta ez da, egunen batean egingo da zenbaketa hori, kontseilua behin egin zuen, berriz ere egingo beharko litzateke, eta (...) askoz ere gehiago jartzen duguna, ba administrazioetatik jartzen dena baino.
Ba zenbakiak ikusita, badakizue datorren urteko aurrekontuetan eta zuk zerrendatutako kopuru guzti horietan, 2015. urtean izango da proportzio txikieneko aurrekontua hizkuntza politika delako, % 0,85, inoizko txikiena izango da eta hala ere, guk euskeraren bidetik aurrera joko dugu eta ez dut ulertzen, nik benetan, esaten dizuet, zuei bioi, ez dut ulertzen zuen amorrazioa euskaldunenganako. Ez dut ulertzen eta pentsatu beharko zenuketen zeren jada galtzen ari zaretela, bai, amorrazioa.
Txiringito, taliban... Holako adjektiboak erabiltzen direnean, amorrazioa besterik ez duzue erakusten. Pentsatu beharko zenuketen guk adostasunaren bidea eta berorrek, Oyarzabal jaunak esan moduan, ba amore eman dugu zenbait gauzetan pentsatzen dugulako inportantea dela. Baina amorrazio hori eta begirune falta hori, Oyarzabal jauna, konpondu.
Begirune falta hori dagoen bitartean, guk duintasunez hitz egingo dugu. Duintasuna ez zaizuela gustatzen? Zure problema da, baina pozten gara erdibidekoa sinatua izana. Pozten gara behingoagatik euskeraren normalizazioa urratsak egiten ari garela. Pozten gara gero eta euskera gehiago tranpadura honetatik entzutea eta Euskal Herria euskalduna izango dana.
Eskerrik asko.